home ΠοδόσφαιροFootball LeagueΈχασε την ευκαιρία! Κοινοποιήστε\nΔημοσίευση: Κυριακή, 03 Απριλίου 2011 17.05\nΤην ευκαιρία να εκμεταλλευτεί την ήττα του ΟΦΗ στην Κομοτηνή, έχασε ο Παναιτωλικός που παραχώρησε «λευκή» ισοπαλία (0-0) στην Καλλιθέα, με τη διαφορά να φτάνει τους έξι βαθμούς.\tΗ ομάδα του Αγρινίου είχε την καθολική υπεροχή του αγώνα, αλλά δεν κατάφερε να μετουσιώσει σε γκολ τις πολλές ευκαιρίες που δημιούργησε, ενώ βρήκε απέναντί της σε καλή μέρα τον Τακίδη που ήταν ο μεγάλος πρωταγωνιστής των «γαλάζιων» στον βαθμό που απέσπασε. Έτσι, οι γηπεδούχοι δεν μπόρεσαν να αποκτήσουν διαφορά… ασφαλείας από τους Κρητικούς, χάνοντας βαθμούς σε ένα ματς που ήταν εκτός… προγράμματος. Η σκακιέρα των προπονητών\nΜε το… σύνηθες 4-1-4-1 παρουσίασε τον Παναιτωλικό ο Μπάμπης Τεννές, με τον Τζενάμο κάτω από τα δοκάρια, τον Παλαιολόγο στο δεξί άκρο της άμυνας και ο Γκόλιας στο αριστερό. Στο κέντρο της άμυνας ήταν οι Κούσας και Αναστασιάδης. Πιο μπροστά τους, με αμυντικούς προσανατολισμούς ήταν ο Μουμίν. Στην μεσαία γραμμή, ο Μπαϊκαρά ήταν στα δεξιά, ο Μπουμάλ στα δεξιά, ο Ρότσα στον άξονα και ο Θεοδωρίδης πιο μπροστά, δίνοντας βοήθειες στον Καραμαλίκη που ήταν ο μοναδικός προωθημένος.\nΑπό την άλλη πλευρά, ο Απόστολος Χαραλαμπίδης θέλησε να ελέγξει το κέντρο, παρατάσσοντας την Καλλιθέα με σύστημα 4-2-3-1. Ο Τακίδης ήταν στο «άσο», με τον Σταύρου στα αριστερά και τον Ζουμπουλάκη στα δεξιά, με τους Κισκαμπάνη και Παραρά στο κέντρο της άμυνας. Οι δύο αμυντικοί μέσοι ήταν οι Τεγούσης και Καλτσάς, έχοντας πιο μπροστά τους στον άξονα τον Καραδήμο. Ο Πλατέλας κινήθηκε από τα δεξιά, ο Μουρατίδης ήταν στο αριστερό άκρο και στην κορυφή της επίθεσης ήταν ο Ντακόλ.\n«Μπάσιμο» και… φύλακας άγγελος\nΟ Παναιτωλικός ήταν αυτός που μπήκε δυνατά στον αγωνιστικό χώρο και από τα πρώτα λεπτά απείλησε την εστία του Τακίδη, προκειμένου να πετύχει ένα τέρμα, που θα έκανε πιο εύκολα τα πράγματα.\nΚινητήριος «μοχλός» ήταν ο Θεοδωρίδης, έχοντας συμπαραστάτες του Μπαϊκαρά και Μπουμάλ από τις «πτέρυγες». Μάλιστα, μόλις στο 4’ ο Τούρκος μεσοεπιθετικός των γηπεδούχων απείλησε για πρώτη φορά, αλλά ο Τακίδης ήταν στην σωστή θέση και μπλόκαρε.\nΗ… απάντηση της Καλλιθέας ήρθε στο 12’ όταν ο Καραδήμος έκανε το σουτ, μέσα από την περιοχή του Παναιτωλικού, αλλά ο Τζενάμο ενήργησε σωστά, πέφτοντας στην γωνία του και απέκρουσε.\nΑπό εκεί και πέρα, είχαμε την καθολική υπεροχή των παικτών του Μπάμπη Τεννέ, που αύξησαν την πίεση προς την εστία του Τακίδη, αλλά ο Έλληνας τερματοφύλακας ήταν ο μεγάλος πρωταγωνιστής για το πρώτο μέρος, καθώς δεν επέτρεψε στους γηπεδούχους να παραβιάσουν την εστία του.\nΟ πορτιέρο της Καλλιθέας ήταν ο νικητής στην μεγαλύτερη φάση του πρώτου μέρους, στο 14’ όταν ο Θεοδωρίδης βρήκε ωραία τον Καραμαλίκη, που βγήκε τετ-α-τετ με τον Τακίδη, αλλά ο «φύλακας άγγελος» της Καλλιθέας απέκρουσε.\nΤέσσερα λεπτά αργότερα, ο Ρότσα απείλησε με δυνατό σουτ έξω από την περιοχή, αλλά η μπάλα πέρασε άουτ, κατάληξη που είχε και το σουτ του Κούσα στο 27’. Στο αμέσως επόμενο λεπτό, ο Θεοδωρίδης έκανε το σουτ, αλλά ο Τακίδης απέκρουσε.\nΌσο περνούσαν τα λεπτά, ο Παναιτωλικός ανέβαζε την πίεση του προκειμένου να φτάσει στο γκολ, πριν την ολοκλήρωση του πρώτου μέρους, αλλά το σουτ του Μπαϊκαρά στο 33’ έφυγε άουτ, ενώ στο 39’ οι γηπεδούχοι ζητούν πέναλτι, όταν ο Θεοδωρίδης μπήκε στην περιοχή, βρέθηκε στο έδαφος από μαρκάρισμα του Παραρά, αλλά ο διαιτητής έδειξε να συνεχιστεί το ματς.\nΠιο… ορεξάτος στην «επανάληψη»\nΟ Μπάμπης Τεννές θέλησε να κάνει ακόμα πιο επιθετικό τον Παναιτωλικό και για τον λόγο αυτό, πέρασε στον αγωνιστικό χώρο τον Παππά στην θέση του Μπουμάλ και τον Γκούρμα σε αυτή του Μπαϊκαρά. Έτσι, το σύστημα «γύρισε» στο 4-4-2, με τον Παππά στα αριστερά, τον Θεοδωρίδη στα δεξιά και οι Γκούρμα, Καραμαλίκης στην κορυφή. Μάλιστα, πολλές φορές, οι δύο ακραίοι μέσοι γίνονταν επιθετικοί.\nΩστόσο, το δεύτερο ημίχρονο ξεκίνησε όπως… ολοκληρώθηκε το πρώτο, ήτοι με τους γηπεδούχους να ζητούν πέναλτι. Ο Θεοδωρίδης σέντραρε από τα δεξιά, ο Κούσας στο δεύτερο δοκάρι θέλησε να κάνει την κεφαλιά, αλλά βρέθηκε στο έδαφος από μαρκάρισμα του Κισκαμπάνη, όμως και πάλι ο διαιτητής έδειξε να συνεχιστεί το ματς.\nΗ ομάδα του Αγρινίου έφτασε και πάλι κοντά στο γκολ στο 52’ όταν ο Παππάς που έδωσε άλλη… πνοή από τα αριστερά, μπήκε στην περιοχή έκανε την σέντρα – σουτ, αλλά η μπάλα πέρασε από πολλά σώματα και κατέληξε πλάγιο για την Καλλιθέα.\nΈνα λεπτό αργότερα, ο Τακίδης έδειξε και πάλι την κλάση του, όταν ο Παππάς βρήκε τον Γκούρμα, που μπήκε στην περιοχή, σούταρε, αλλά ο Έλληνας πορτιέρο ήταν στην σωστή θέση και απέκρουσε.\nΜετά το δυνατό… μπάσιμο, ο Παναιτωλικός έριξε… στροφές, χωρίς να χάσει την υπεροχή, ενώ από την άλλη, η Καλλιθέα με «γεμάτο» κέντρο, μετά την αλλαγή του Ηρακλή με τον Καραδήμο, κατάφερε να «αποκρούσει» τις πρώτες επιθέσεις των γηπεδούχων.\nΌσο τα λεπτά περνούσαν το άγχος μεγάλωνε για τους γηπεδούχους, με αποτέλεσνα να έχουμε πολλά νεύρα, κάτι που φάνηκε και στην φάση του 73’ όταν οι Κούσας και Αναστασιάδης δεν συνεννοήθηκαν καλά, με τον Μουρατίδη να μπαίνει στην φάση, έκανε το σουτ, αλλά ο Τζενάμο έδιωξε σε κόρνερ.\nΗ παραπάνω φάση φαίνεται πως… ξύπνησε τους παίκτες του Μπάμπτη Τεννέ, καθώς τρία λεπτά αργότερα, ο Παππάς εκτέλεσε το φάουλ, από καλή θέση, αλλά η μπάλα έφυγε άουτ.\nΣτο 77’ ο Παναιτωλικός έχασε την μεγαλύτερη ευκαιρία της αναμέτρησης, όταν ο Μουμίν έκανε το σουτ, μέσα από την περιοχή, έκανε το σουτ, η μπάλα χτύπησε στο δοκάρι του Τακίδη και στην επαναφορά ο Γκουεΐ έκανε την προβολή, αλλά η μπάλα έφυγε άουτ.\nΣτην συνέχεια, οι γηπεδούχοι προσπάθησαν να πετύχουν το γκολ της… λύτρωσης, αλλά η καλή αμυντική λειτουργία των φιλοξενούμενων δεν επέτρεψε στα «καναρίνια» να επιστρέψουν στις νίκες, μετά και την ήττα από τον ΟΦΗ.\nΘυμηθείτε τις φάσεις του αγώνα, πατώντας ΕΔΩ.


Πρόταση της Γιουνάιτεντ για Μιλίνκοβιτς-Σάβιτς – politik.gr\nΠρόταση της Γιουνάιτεντ για Μιλίνκοβιτς-Σάβιτς\n24/07/2019, 10:48 πμ\n. Ο Σεργκέι Μιλίνκοβιτς-Σάβιτς είναι στη μεταγραφική λίστα του Ολε Γκούναρ Σόλσκιερ για τη Μάντσεστερ Γιουνάιτεντ. Οι «κόκκινοι διάβολοι» εί…. Πρόταση της Γιουνάιτεντ για Μιλίνκοβιτς-Σάβιτς\n. Ο Σεργκέι Μιλίνκοβιτς-Σάβιτς είναι στη μεταγραφική λίστα του Ολε Γκούναρ Σόλσκιερ για τη Μάντσεστερ Γιουνάιτεντ. Οι «κόκκινοι διάβολοι» εί…. ροη\nΟ Σεργκέι Μιλίνκοβιτς-Σάβιτς είναι στη μεταγραφική λίστα του Ολε Γκούναρ Σόλσκιερ για τη Μάντσεστερ Γιουνάιτεντ. Οι «κόκκινοι διάβολοι» είναι κοντά σε συμφωνία με τον Σέρβο άσο της Λάτσιο, που σκόραρε στον πρόσφατο τελικό του Κυπέλλου απέναντι στην Αταλάντα (2-0) και βοήθησε την ομάδα του να κατακτήσει το τρόπαιο…\nΤζοέλινγκτον στη Νιούκαστλ με ρεκόρ μεταγραφής\nΕπαγρύπνηση όλων των φορέων, μετά τα κρούσματα αφρικανικής πανώλης των χοίρων στη Βουλγαρία, συνιστά η ΠΚΜ


Το ΦΥΤΟ ΒΑΛΣΑΜΟ! Θα σας απαλλάξει από φλεβίτιδα μέχρι πονοκεφάλους… ~ oimonomaxoi.blogspot.gr\nΤο ΦΥΤΟ ΒΑΛΣΑΜΟ! Θα σας απαλλάξει από φλεβίτιδα μέχρι πονοκεφάλους…\nΣύμφωνα με το newsone.gr, λίγοι άνθρωποι γνωρίζουν τα πολύτιμα οφέλη που έχουν τα φύλλα δάφνης για την υγεία μας. Μπορούμε να χρησιμοποιήσουμε τα φύλλα δάφνης για να παρασκευάσουμε ένα εξαιρετικό φαρμακευτικό λάδι, το οποίο διαθέτει πολλές ευεργετικές ιδιότητες και το σημαντικότερο, θα το φτιάξουμε μόνοι μας\n• Ηρεμούν το νευρικό σύστημα.\n• Μειώνουν τα προβλήματα του παχέος εντέρου.\n• Μειώνουν και διεγείρουν τη διαδικασία της εφίδρωσης.\n• Είναι πολύ χρήσιμα στις περιπτώσεις των επώδυνων αρθρώσεων και των κιρσών.\n• Βελτιώνουν την πνευματική δραστηριότητα εν γένει.\n• 30 γρ. φύλλα δάφνης\n• 250 ml ελαιόλαδο\n• Λιώνετε τα φύλλα δάφνης με ένα γουδοχέρι.\n• Θα παρατηρήσετε ότι έχουν βγάλει λίγο λάδι.\n• Τα αφήνετε να στεγνώσουν.\n• Στη συνέχεια, ρίχνετε από πάνω το ελαιόλαδο και τα βάζετε σε ένα γυάλινο δοχείο.\n• Το σκεπάζετε και το αφήνετε να ξεκουραστεί για 2 εβδομάδες σε δροσερό και ξηρό μέρος.\n• Μετά από κάποιο χρονικό διάστημα, θα πρέπει να αντικαταστήσετε τα θρυμματισμένα φύλλα με νέα, έτσι ώστε το άρωμα να παραμείνει έντονο, ακολουθώντας την ίδια διαδικασία.\n• Σκεπάστε το και αφήστε το για δύο ακόμη εβδομάδες.\n• Στραγγίξτε το λάδι.\n• Χρησιμοποιήστε ένα κομμάτι γάζας ή βαμβάκι. Το μουσκεύετε και το στύβετε όσο γίνεται περισσότερο.\n• Για καλύτερα αποτελέσματα, χρησιμοποιήστε το ζεστό.\n• Τρίψτε με δαφνέλαιο την πάσχουσα περιοχή.\n• Μπορείτε επίσης να το χρησιμοποιήσετε όταν έχετε πόνους στα αυτιά ή για τη θεραπεία της ημικρανίας.\n• Για ισχυρούς πονοκεφάλους, κάντε μασάζ με δαφνέλαιο στους κροτάφους και ο πόνος θα υποχωρήσει άμεσα.\n• Το δαφνέλαιο μπορεί να αντικαταστήσει την ασπιρίνη, γιατί έχει την ιδιότητα να μειώνει τη θερμοκρασία του σώματος.\n• Βοηθά στην εξάλειψη του στομαχόπονου και των εντερικών προβλημάτων.\n• Ομαλοποιεί τη νεφρική και ηπατική λειτουργία.\n• Εφαρμόζεται και ως λοσιόν για την επίλυση προβλημάτων του δέρματος.\n• Είναι πολύ αποτελεσματική λύση ενάντια στα μαύρα στίγματα και την ακμή.


Ντάισελμπλουμ: «Τρέξτε» τα προαπαιτούμενα - Τον Ιανουάριο έρχονται τα δύσκολα...\nΜήνυμα ότι θα πρέπει να συμφωνηθεί και να ψηφιστεί όσο το δυνατόν γρηγορότερα το δεύτερο σετ με τα προαπαιτούμενα, έστειλαν μετά το Eurogroup ο Γερούν Ντάισελμπλουμ και ο Πιερ Μοσκοβισί, υπενθυμίζοντας ότι τα δύσκολα – και συγκεκριμένα το ασφαλιστικό – είναι προγραμματισμένα για τον Ιανουάριο.\nΔημοσίευση 7 Δεκεμβρίου 2015, 19:51 / Ανανεώθηκε 7 Δεκεμβρίου 2015, 21:50\nΤσακαλώτος: Σε καλό δρόμο το πρόγραμμα - Θα συνεχίσουμε τη...\nΜοσκοβισί: Η Ελλάδα πρέπει να πάρει δύσκολες αποφάσεις για...\nΣτις δηλώσεις του, ο πρόεδρος του Eurogroup Γερούν Ντάισελμπλουμ αναφέρθηκε στην επιτυχή ανακεφαλαιοποίηση, λέγοντας πως θα απαιτηθούν λιγότεροι πόροι για το πρόγραμμα. Σε αυτό το πλαίσιο, ανακοίνωσε πως οι κεφαλαιακές ανάγκες των τραπεζών από ανέρχονται στα 5,5 δισ. ευρώ και χαιρέτισε την υψηλή συμμετοχή των ιδιωτών επενδυτών στην αύξηση του μετοχικού κεφαλαίου των τραπεζικών ιδρυμάτων.\n«Η ανακεφαλαιοποίηση των ελληνικών τραπεζών στέφθηκε από επιτυχία, με σημαντική συμμετοχή του ιδιωτικού τομέα» σημείωσε ο Ευρωπαίος αξιωματούχος. Μάλιστα, ο κ. Ντάισελμπλουμ έκοψε, ούτε λίγο, ούτε πολύ την συζήτηση για το πως θα χρησιμοποιηθούν τα υπόλοιπα χρήματα που προοριζόταν για την ανακεφαλαιοποίηση:\nΕίναι ακόμα ανοιχτό το θέμα των μικρότερων τραπεζών. (…) Δεν ξέρουμε ακόμα ποιο θα είναι το τελικό κόστος. Εάν δεν χρειαστούν τα υπόλοιπα χρήματα, δεν θα εκταμιευτούν, είναι απλό.\nΟ πρόεδρος του Eurogroup τόνισε πως η σημερινή συνεδρίαση επικεντρώθηκε το δεύτερο σετ που συνδέεται με το 1 δισ. ευρώ. «Ο σχεδιασμός έχει γίνει και καλέσαμε την Αθήνα να ολοκληρώσει όσο πιο γρήγορα», υποστήριξε.\nΌπως είπε συμφωνήθηκε αυτό να γίνει μέχρι τα μέσα Δεκεμβρίου «ώστε να στραφούμε στα μεγάλα δημοσιονομικά θέματα που σχετίζονται με την πρώτη αξιολόγηση».\nΕρωτηθείς αν το Eurogroup ζητά ευρεία στήριξη από τα πολιτικά κόμματα για το συνταξιοδοτικό, ο Γ. Ντάισελμπλουμ είπε ότι δεν έχει ζητηθεί κάτι τέτοιο, ούτε συζητήθηκε σήμερα, αλλά πρόσθεσε ότι η ευρεία πολιτική συναίνεση «θα είχε νόημα».\nΣε ερώτηση για το εάν θα υπάρξουν άλλες καθυστερήσεις στην υλοποίηση του προγράμματος, ο κ. Ντάισελμπλουμ, σημείωσε ότι στόχος είναι να αποκατασταθεί η εμπιστοσύνη στην οικονομία. «Με την κυβέρνηση θέλουμε να αποκατασταθεί η εμπιστοσύνη και να υπάρξουν ξένες επενδύσεις. Πώς θα είναι επιτυχή όλα αυτά αν δεν πετύχει το πρόγραμμα;» διερωτήθηκε.\nΩς προς το νέο Ταμείο Διαχείρισης Δημόσιας Περιουσίας και τον στόχο του για τα έσοδα, δεδομένου ότι από τα 50 δισ. ευρώ τα 25 δισ. προορίζονταν για την εξασφάλιση του ποσού που σχετίζονταν για τις τράπεζες είπε ότι αυτό θα είναι «μέρος της σχεδίασης του και θα εξεταστεί».\nΜοσκοβισί: Τον Ιανουάριο τα δύσκολα...\n«Αυτά είναι καλά νέα», σχολίασε από την πλευρά του ο επίτροπος Οικονομικών Πιερ Μοσκοβισί για την ανακεφαλαιοποίηση και υπογράμμισε ότι δεν η ύφεση θα είναι μικρότερη από αυτή που αναμενόταν τόσο για φέτος, όσο και το 2016.\n«Ελπίζουμε ότι θα ολοκληρωθεί η ψήφιση των προαπαιτούμενων εγκαίρως», ώστε να εκταμιευτεί η δόση του 1 δισ. ευρώ, και έσπευσε να υπενθύμισε πως στο επόμενο πακέτο περιλαμβάνονται δύσκολες αποφάσεις, όπως το ασφαλιστικό.\n«Υπάρχουν δύσκολες αποφάσεις που πρέπει να ληφθούν του χρόνου στο ασφαλιστικό και την εκτέλεση του προϋπολογισμού. Η Ελλάδα έδειξε ότι μπορεί να πάρει δύσκολες αποφάσεις» επεσήμανε χαρακτηριστικά ο γάλλος επίτροπος.\n«Οι ομάδες των δανειστών θα είναι στην Αθήνα αυτή την εβδομάδα για το δεύτερο σετ προαπαιτούμενων, το οποίο ελπίζεται να κλείσει και να ολοκληρωθεί έγκαιρα, κάτι που είναι προς το συμφέρον της Ελλάδας» είπε χαρακτηριστικά ο Επίτροπος.\nΑπό την πλευρά του, ο πρόεδρος του ESM Κλάους Ρέγκλινγκ ανακοίνωσε πως αύριο θα εκταμιευτούν τα χρήματα που προορίζονται για την ανακεφαλαιοποίηση της Εθνικής Τράπεζας.\nEUROGROUP ΠΙΕΡ ΜΟΣΚΟΒΙΣΙ ΓΕΡΟΥΝ ΝΤΑΙΣΕΛΜΠΛΟΥΜ ΠΡΟΑΠΑΙΤΟΥΜΕΝΑ


Διάβασε τις εβδομαδιαίες προβλέψεις για το ζώδιο σου (24-30/1) | Όλα Για Την Γυναίκα\nΑρχική Ζώδια Προβλέψεις Ζωδίων Διάβασε τις εβδομαδιαίες προβλέψεις για το ζώδιο σου (24-30/1)\nΣτο ξεκίνημα της εβδομάδας στις 24 Ιανουαρίου ο Άρης εισέρχεται στον Αιγόκερω και θα παραμείνει σε αυτή τη θέση μέχρι τις 6 Μαρτίου, τα χαρακτηριστικά θα είναι δυναμικότητα, αυτοπεποίθηση, μεθοδικές ενέργειες. Σε θέματα επαγγελματικής φύσης οι επιδιώξεις αν είναι συνετές και συγκροτημένες θα έχουν θετική κατάληξη, ανοιχτός θα είναι ο δρόμος για προαγωγή και βελτίωση. Δυναμικός θα είναι ο τρόπος σκέψης, η αντίληψη θα είναι σφαιρική, ευνοϊκές θα είναι οι συνθήκες για να δοθούν ουσιαστικές λύσεις, και να διορθωθούν λάθη που έγιναν κατά την προηγούμενη περίοδο. Σε θέματα αισθηματικής φύσης θα παρθούν ουσιαστικές αποφάσεις, ζευγάρια που διατηρούν μακροχρόνιο δεσμό ίσως να πάρουν την απόφαση της δέσμευσης.\nΣτις 26 Ιανουαρίου ανάδρομος Ερμής εισέρχεται στον Αιγόκερω και θα παραμείνει σε αυτή τη θέση μέχρι τις 4 Φεβρουαρίου, θα υπάρξουν επαναξιολογήσεις και επαναπροσδιορισμοί κυρίως σε θέματα επαγγελματικών και οικονομικών δραστηριοτήτων. Παλιές προτάσεις θα ξανασυζητήσουν πάνω σε νέα βάση, τα οργανωμένα πλάνα και οι συντονισμένες ενέργειες θα έχουν τη δυνατότητα να καταλήξουν σε ένα θετικό αποτέλεσμα.\nΣτις 29 Ιανουαρίου η Αφροδίτη στον Αιγόκερω επιστρέφει σε ορθόδρομη πορεία και θα παραμείνει σε αυτή τη θέση μέχρι τις 6 Μαρτίου, τα ζευγάρια θα έχουν τη δυνατότητα να συζητήσουν και να ξεκαθαρίσουν ζητήματα που κατά την προηγούμενη περίοδο δημιούργησαν αρνητισμούς και ανασφάλειες. Στην περίπτωση που γίνουν καινούργιες γνωριμίες θα έχουν τη δυνατότητα να προχωρήσουν θετικά και να καταλήξουν σταδιακά σε έναρξη σταθερής σχέσης. Στον οικονομικό τομέα ευνοϊκές θα γίνουν οι συνθήκες για συμφωνίες διαπραγματεύσεις και αγοροπωλησίες, ανοίγει ο δρόμος για τακτοποίηση και βελτίωση. Έμφαση θα δοθεί στις προσωπικές σχέσεις επαγγελματικές και αισθηματικές, στις συζητήσεις η ειλικρίνεια και η σαφήνεια θα είναι το κλειδί της επιτυχίας.\nΣτις 30 Ιανουαρίου προσοχή θα πρέπει να δοθεί στο τετράγωνο του Ήλιου με τον Ουρανό, ίσως να υπάρξει ένα είδος εσωτερικής έντασης, προσοχή στις υπερβολές, απαραίτητη θα είναι η αυτοσυγκράτηση. Οι επαναστατικοί και αντικομφορμιστικοί χαρακτήρες ίσως να βγάλουν στην επιφάνεια την ασυμβίβαστη πλευρά της προσωπικότητάς τους, στις συζητήσεις θα υπάρξει δυσκολία για συνεννόηση και αποδοχή.\nΚριέ, όποιες δυσκολίες τυχόν αντιμετώπισες φέτος, φαίνεται πως ανήκουν σιγά-σιγά στο παρελθόν. Αρχίζεις να ξεπερνάς τα όριά σου και να θέτεις νέους πιο φιλόδοξους στόχους.\nΚάποια πράγματα που τόσο καιρό βρίσκονταν στο παρασκήνιο, τώρα έρχονται στην επιφάνεια. Καλό θα ήταν να ασχοληθείς μαζί τους πριν μεγαλώσουν κι άλλο.\nΟ Άρης από τις 24 θα βρίσκεται στον δέκατο οίκο σου που σχετίζεται με τα επαγγελματικά. Θα έχεις αρκετή δουλειά αυτό το διάστημα και θα είσαι πολύ παραγωγικός.\nΤαύρε, από τις 24 ο Άρης στον ένατο οίκο σου μαζί με τον Ερμή και την Αφροδίτη θα σε παροτρύνουν να αλλάξεις τον τρόπο που σκέφτεσαι και να φτάσεις πολύ κοντά σε κάποιους στόχους σου. Ευνοούνται και οι σπουδές και τα ταξίδια.\nΣε μια σχέση έχουν και οι δυο τα ίδια ακριβώς δικαιώματα, αλλά και τις ίδιες υποχρεώσεις. Και τα όρια φυσικά δεν λειτουργούν αρνητικά. Το εντελώς αντίθετο.\nΕίναι μια καλή περίοδος για να βάλεις τα οικονομικά σου σε μια σειρά. Δεν είναι ανάγκη για υπερβολές, μια καλύτερη διαχείριση των εξόδων σου όμως, θα ήταν μια καλή αρχή.\nΔίδυμε, κάποιες μικροπαρεξηγήσεις επιχειρούν να σε βγάλουν εκτός προγράμματος αυτές τις μέρες. Μην αφήσεις αυτά τα μικρά γεγονότα να σε αποσυντονίσουν όμως.\nΊσως αυτή τη βδομάδα να έχεις μια πολύ ενδιαφέρουσα γνωριμία. Δύσκολο να πούμε πως θα εξελιχθεί, το μόνο σίγουρο είναι πως θα σε αναζωογονήσει.\nΟ Άρης από τις 24 θα βρίσκεται στον όγδοο οίκο σου και θα ευνοεί τα οικονομικά σχέδια, τις συμφωνίες και θέματα που έχουν να κάνουν με δάνεια και κληρονομικά.\nΚαρκίνε, στο παιχνίδι της σύγκρισης δεν υπάρχουν νικητές. Γι΄ αυτό σταμάτα να συγκρίνεις την δική σου πορεία με των άλλων. Δεν κάνουν όλοι οι άνθρωποι τα ίδια βήματα, ούτε κινούνται με τον ίδιο ρυθμό. Μάθε να αγαπάς την μοναδικότητά σου.\nΟ Άρης από τις 24 θα βρίσκεται στο απέναντί σου ζώδιο και εκεί θα συναντήσει τον Ερμή και την Αφροδίτη. Οι σχέσεις, ειδικά οι συναισθηματικές, ευνοούνται και πολύ πιθανό μια σχέση να εδραιωθεί. Δυσκολίες υπάρχουν, αλλά στην παρούσα φάση βοηθάνε να ξεκαθαρίσεις κάποια πράγματα.\nΈχεις φτάσει σε ένα σταυροδρόμι όσο αφορά στα επαγγελματικά σου. Τώρα είναι η ώρα να επαναπροσδιορίσεις τους στόχους σου και να δεις αν όντως κατάφερες τα όσο ήθελες ή αν περιμένεις κι άλλα πράγματα στο άμεσο μέλλον.\nΛέων, είναι εύκολο κάποιες φορές να αποσυντονιστείς. Αυτή η βδομάδα όμως είναι η κατάλληλη για να καταβάλεις λίγη παραπάνω προσπάθεια και να μείνεις προσγειωμένος.\nΚαμιά φορά κάποια βήματα προς τα πίσω μας πάνε μπροστά. Πρέπει λοιπόν, να μάθεις πότε είναι αναγκαίο να υποχωρείς και πότε να επιμένεις.\nΟ Άρης από τις 24 θα βρίσκεται στον έκτο οίκο σου και φαίνεται ότι και θα βάλεις μια τάξη στην καθημερινότητά σου και θα γίνεις περισσότερο παραγωγικός.\nΓενικά Παρθένε, μην πιέζεις τον εαυτό σου πιο πολύ απ’ όσο πρέπει. Τα διαλείμματα είναι πάντα καλοδεχούμενα και πολύ αναγκαία.\nΟ Άρης από τις 24 θα βρίσκεται στον πέμπτο οίκο σου και φαίνεται ότι η αισθηματική σου ζωή θα αποκτήσει τεράστιο ενδιαφέρον το διάστημα που θα ακολουθήσει, αφού εκεί θα συναντήσει και τον Ερμή και την Αφροδίτη.\nΚάποια παλιά θέματα που είχαν να κάνουν με τα οικονομικά σου κάνουν και πάλι την εμφάνισή τους. Εσύ όμως, μπορείς να καταφέρεις να τα βάλεις πλέον σε μια σειρά.\nΖυγέ, ο Άρης από τις 24 θα βρίσκεται στον τέταρτο οίκο σου και θα ευνοεί θέματα που έχουν να κάνουν με το σπίτι και την οικογένεια. Εκεί, μάλιστα, θα συναντήσει και τον Ερμή και την Αφροδίτη και αυτό θα λειτουργήσει πολύ καλύτερα από όσο φαντάζεσαι.\nΑν είσαι σε σχέση τότε ίσως κληθείς να βρεις ισορροπίες σε κάποιες καταστάσεις, ειδικά όσο αφορά στις κοινές σας υποχρεώσεις, όπως είναι π.χ τα οικονομικά ή ένα σπίτι.\nΕτοιμάζεσαι να αναλάβεις νέες υποχρεώσεις και ευθύνες. Αυτό από την μια σε αγχώνει, αλλά από την άλλη σε γεμίζει με ανυπομονησία.\nΣκορπιέ, ο Άρης από τις 24 θα βρίσκεται στον τρίτο οίκο σου που αφορά την επικοινωνία, τη δικτύωση και τις νέες γνωριμίες. Εκεί θα συναντήσει και τον Ερμή και την Αφροδίτη και η κοινωνική σου ζωή θα γίνει πολύ ενδιαφέρουσα.\nΈχεις βυθιστεί στις σκέψεις σου, αυτό όμως δεν σημαίνει πως δεν αξίζει να μοιραστείς κάποιες από αυτές με τους ανθρώπους που εμπιστεύεσαι και των οποίων η γνώμη έχει μεγάλη σημασία για εσένα.\nΠαρουσιάζονται μπροστά σου διάφορες καταστάσεις που μοιάζουν με μεγάλες προκλήσεις. Καλό θα ήταν πάντως να μην υποτιμάς τις δυνατότητές σου.\nΠροφανώς ορισμένες φορές χρειάζεται να μιλάς ξεκάθαρα, με ειλικρίνεια, αλλά και προσεκτικά, για να μην έχουμε παρερμηνείες. Είναι σημαντικό να φιλτράρεις τι βγαίνει από το στόμα σου.\nΦαίνεται πως ό, τι έχει να κάνει με την δουλειά μένει στο παρασκήνιο. Αυτο που σε απασχολεί είναι οι προσωπικές σου σχέσεις και το πως μπορείς να είσαι περισσότερο παρών σε αυτές.\nΟ Άρης από τις 24 θα βρίσκεται στον δεύτερο οίκο των οικονομικών σου. Χρειάζεται προσοχή στα έξοδα. Όμως εκεί θα βρίσκονται και ο Ερμής και η Αφροδίτη και οι εξελίξεις θα έχουν πολύ θετική τροπή.\nΟ Άρης από τις 24 θα βρίσκεται στο ζώδιό σου και θα σε γεμίσει ενέργεια και ενθουσιασμό. Εκεί θα συναντήσει και τον Ερμή και την Αφροδίτη και όλοι θα συμβάλουν στο να φτάσεις πολύ κοντά στους στόχους σου.\nΚάνεις νέες γνωριμίες, οι οποίες μπορεί να αποδειχθούν πολύ σημαντικές για το μέλλον σου, τόσο σε προσωπικό, όσο και σε επαγγελματικό επίπεδο.\nΗ λογική μοιάζει να επικρατεί και φαίνεται ότι υπάρχει η ανάγκη και η επιθυμία να ασχοληθείς σοβαρά με τα οικονομικά σου, με ρυθμίσεις, διαπραγματεύσεις, χρέη και με προοπτικές να μειώσεις τα έξοδα και να αυξήσεις τα έσοδα.\nΟ Άρης από τις 24 θα βρίσκεται στον δωδέκατο οίκο σου που αφορά τη διάθεση και την ψυχολογική σου κατάσταση. Εκεί θα συναντήσει και τον Ερμή και την Αφροδίτη και θα έχει ενδιαφέρον το ότι θα έρθεις περισσότερο κοντά με τον εαυτό σου αυτό το διάστημα.\nΠροσπάθησε να είσαι αντικειμενικός με τις ερμηνείες σου για τις συμπεριφορές των άλλων. Είναι πολύ εύκολο να παρερμηνευτούν λόγια και πράξεις και να δημιουργηθούν παρεξηγήσεις.\nΚαλό θα ήταν να απορροφάς τις πληροφορίες που σου προσφέρονται, γιατί μπορούν να ανοίξουν νέους δρόμους. Οι γνωριμίες, οι φίλοι και οι συνεργάτες μπορούν να διευρύνουν τους ορίζοντές σου με τις απόψεις και τις ιδέες τους.\nΜπορεί να νιώθεις την ανάγκη να συγκεντρωθείς ή να απομονωθείς προκειμένου να βρεις τη λύση σε ένα επαγγελματικό πρόβλημα ή να σχεδιάσεις έναν νέο στόχο.\nΟ Άρης από τις 24 θα βρίσκεται στον ενδέκατο οίκο σου που σχετίζεται με τη δικτύωση, την κοινωνική σου ζωή, τους φίλους και τις βαθύτερες επιθυμίες σου. Είναι πιθανή μια νέα γνωριμία αυτό το διάστημα.\nΑυτή την περίοδο έχεις πολλά μέτωπα ανοιχτά και δεν ξέρεις με τι να πρωτοασχοληθείς. Πρέπει να βάλεις τις υποχρεώσεις σου σε μια σειρά προτεραιότητας και να τελειώνεις κάτι, πριν αρχίσεις κάτι άλλο.


Ντέιβιντ Ατένμπορο: Η κλιματική αλλαγή είναι η «μεγαλύτερη μας απειλή» (video) | Athens Voice\nΝτέιβιντ Ατένμπορο: Η κλιματική αλλαγή είναι η «μεγαλύτερη μας απειλή» (video)\nΘα μπορούσε να οδηγήσει σε κατάρρευση πολιτισμών και στην εξαφάνιση της φύσης\nEPA/AUSTRALIAN BROADCASTING CORPORATION/ABC\nΜε τη φωνή του ανθρώπου που έχει «ντύσει» ως αφηγητής ορισμένα από τα καλύτερα ντοκιμαντέρ του BBC για τον πλανήτη μας άνοιξε η αυλαία της Συνόδου του ΟΗΕ για το κλίμα στο Κατοβίτσε της Πολωνίας.\nΟ Βρετανός παρουσιαστής και φυσιοδίφης Ντέιβιντ Ατένμπορο χαρακτήρισε την κλιματική αλλαγή ως τη μεγαλύτερη απειλή της ανθρωπότητας για χιλιάδες χρόνια.\nΟ αφηγητής των ντοκιμαντέρ του BBC πρόσθεσε ότι η κλιματική αλλαγή θα μπορούσε να οδηγήσει σε κατάρρευση πολιτισμών και στην ολική εξαφάνιση του κόσμου της φύσης.\nΗ Σύνοδος του ΟΗΕ στην πόλη Κατοβίτσε είναι η πλέον κρίσιμη μετά τη συμφωνία του Παρισιού για το κλίμα το 2015. «Αυτή τη στιγμή, είμαστε αντιμέτωποι με μια καταστροφή παγκόσμιας κλίμακας που έχει προκαλέσει ο ίδιος ο άνθρωπος. Αυτή η καταστροφή λέγεται κλιματική αλλαγή. Εάν δεν πάρουμε άμεσα δραστικά μέτρα, η κατάρρευση των πολιτισμών και η εξαφάνιση όλων των ειδών είναι προ των πυλών», είπε ο Ατένμπορο, ο οποίος έχει αναλάβει τον ρόλο της «Λαϊκής Έδρας» στο συνέδριο του ΟΗΕ, COP24. Ο Βρετανός θα είναι ο μεσολαβητής, ο σύνδεσμος ανάμεσα στη λαϊκή βούληση και στους ανθρώπους που χαράζουν πολιτική.\nSir David Attenborough calls for action on climate change\nVideo of Sir David Attenborough calls for action on climate change\n«Ο κόσμος έχει μιλήσει. Το μήνυμά τους είναι ξεκάθαρο. Ο χρόνος μας τελειώνει. Θέλουν εσείς τώρα να αναλάβετε δράση», είπε ο Ατένμπορο.\nΣτόχος, της συνόδου για το κλίμα στο Κατοβίτσε είναι να καταλήξουν σε ένα κοινό ανακοινωθέν για μια «δίκαιη μετάβαση» από την παραγωγή ενέργειας με ορυκτά καύσιμα σε καθαρές μορφές ενέργειες, ώστε να μειωθούν οι εκπομπές αερίων που προκαλούν το φαινόμενο του θερμοκηπίου.\nΕάν η Συμφωνία του Παρισιού το 2015 αφορούσε τη λήψη νέων μέτρων για την καταπολέμηση της αλλαγής του κλίματος, η φετινή αυτή συνάντηση στο Κατοβίτσε, στην Κρακοβία της Πολωνίας, είναι να διασφαλίσουμε ότι θα τηρηθούν, γράφει σε σημερινό του άρθρο το Politico. «Χωρίς το Κατοβίτσε δεν υπάρχει Παρίσι», δήλωσε o πρόεδρος της COP24 και Πολωνός υφυπουργός Ενέργειας.\nVideo of Sir David Attenborough addresses UN climate change summit – watch live


Νέα NAVTEX για τουρκική άσκηση ανοιχτά της Λιβύης | Newskamatero | Ειδήσεις και τελευταία νέα\nΝέα Navtex εξέδωσε το τουρκικό πολεμικό ναυτικό για τις 7 Ιουλίου για άσκηση στα ανοικτά των ακτών της Λιβύης.\nΜάλιστα, στις περιοχές που θα διεξαχθεί η άσκηση έδωσαν τα ονόματα Τούρκων ναυάρχων: Μπαρμπαρός, Τουργκούτ Ρέις και Τσάκα μπέη.\nΌπως μεταδίδει το ΚΥΠΕ, η άσκηση πραγματοποιείται σε διεθνή ύδατα και εναέριο χώρο και σε αυτή θα συμμετάσχουν 17 μαχητικά αεροσκάφη και 8 πολεμικά πλοία.\nΣτο μεταξύ, η Υδρογραφική και Ωκεανογραφική Υπηρεσία της Αττάλειας εξέδωσε σήμερα άλλη μία Navtex που αφορά σε επιστημονικές έρευνες -όπως αναφέρει- στην Ανατ. Μεσόγειο μεταξύ 7-9 Ιουλίου.\nΟι τελευταίες τρεις εβδομάδες ήταν πολύ σημαντικές σε ό,τι αφορά την πολιτική και στρατιωτική δέσμευση της Τουρκίας στη Λιβύη.\nΞεκίνησε με την επίσκεψη του πρωθυπουργού της Κυβέρνησης Εθνικής Συνεννόησης της Λιβύης (GNA) Φαγιέζ αλ-Σάρατζ στην Τουρκία στις 12 Ιουνίου, όπου πραγματοποίησε συνομιλίες με τον πρόεδρο Ρετζέπ Ταγίπ Ερντογάν και άλλους Τούρκους αξιωματούχους.\nΗ επίσκεψη ενίσχυσε την αμοιβαία κατανόηση για την περαιτέρω βελτίωση της σχέσης Άγκυρας-Τρίπολης σε σχεδόν όλους τους τομείς, συμπεριλαμβανομένης της συνεργασίας στον τομέα της ασφάλειας, της οικονομίας, των επενδύσεων και άλλων. Στις 17 Ιουνίου, αντιπροσωπεία με επικεφαλής τον υπουργό Εξωτερικών Μεβλούτ Τσαβούσογλου, στην οποία συμμετείχαν ο υπουργός Οικονομικών, Μπεράτ Αλμπαϊράκ και ο αρχηγός της τουρκικής υπηρεσίας πληροφοριών Χακάν Φιντάν, πραγματοποίησε αιφνιδιαστική επίσκεψη στη Λιβύη.\nΟι Τούρκοι αξιωματούχοι συζήτησαν με τον Σάρατζ τις «τελευταίες εξελίξεις στην κρίση» στη Λιβύη και τις «διεθνείς προσπάθειες για να διευθετηθεί».\nΕπιπλέον, δόθηκε έμφαση στη συνέχιση «της εφαρμογής του μνημονίου κατανόησης για τη στρατιωτική συνεργασία και την ασφάλεια» που υπέγραψαν το 2019 η Τρίπολη και η Άγκυρα.\nΣτις 30 Ιουνίου, ο διοικητής του Ναυτικού, αντιστράτηγος Αντνάν Οζμπάλ πραγματοποίησε σύντομη επίσκεψη στην Τρίπολη. Ενώ λίγες μέρες αργότερα τη χώρα επισκέφτηκαν ο Τούρκος υπουργός Άμυνας Χουλουσί Ακάρ, μαζί με τον αρχηγό ΓΕΕΘA, στρατηγό Γιασάρ Γκιουλέρ, όπου διέμειναν ένα βράδυ στο τουρκικό πολεμικό πλοίο στη Μεσόγειο.\nPrevious Rafale “τσάκισαν” τους Τούρκους στη Λιβύη! Γαλλία ή Αίγυπτος έκανε την επίθεση;\nNext Αρθρογράφος Sabah: Αποφασίστηκε ομόφωνα η μετατροπή της Αγίας Σοφίας σε τζαμί


«Μάλλον οι άλλοι είναι καλύτεροι άνθρωποι από εμάς» – Sportfmpatras.gr\nHome›ΠΟΔΟΣΦΑΙΡΟ›«Μάλλον οι άλλοι είναι καλύτεροι άνθρωποι από εμάς»\nΗ πρώτη αντίδραση του Άγγελου Αναστασιάδη μετά την ήττα από την Αρμενία (2-3) και το γεγονός ότι η Ελλάδα βρίσκεται στο -5 από τη δεύτερη θέση\nΠαρά τη νέα ήττα και την κακή εμφάνιση, ο Άγγελος Αναστασιάδης δεν είχε κανένα παράπονο από τους παίκτες του.\nΑντίθετα, εμείς το δεχόμαστε στο πρώτο λάθος. Είναι πικρή και άσχημη μέρα. Στεναχωριέμαι γιατί τα παιδιά τα έδωσαν όλα. Ήθελαν να πάνε διακοπές και να είναι χαρούμενοι, να ειμαστε όλοι καλά.\nΤο αποτέλεσμα είναι πολύ άσχημο, κακό σύμφωνα με την εικόνα του παιχνιδιού. Είπαμε, με Ιταλία δεν ήμασταν καλοπί, παίζαμε με ομάδα με μεγαλύτερη ποιότητα από εμάς. Δεν σταθήκαμε στη δικαιολογία, δείξαμε ότι μπορούμε να ανταπεξέλθουμε, αλλά πάλι αυτό το κακό δεκαπεντάλεπτο που τρώμε πάλι γκολ χωρίς να υπάρχει λόγος το είπαμε, το συζητήσαμε, αλλά πάλι αυτό έγινε. Δεν μπορούμε να το αλλάξουμε, είχαμε και προβλήματα. Με το που μπήκε ο Σιώπης τραυματίστηκε, χτύπησε ο Μαυρίας, είναι μια συγκυρία πραγμάτων που μας πάνε σε αυτή τη θέση που βρισκόμαστε και δεν το αξίζουμε».\nΚαι κατέληξε λέγοντας χαρακτηριστικά: «Μάλλον οι άλλοι είναι καλύτεροι άνθρωποι από εμάς και τους τα δίνει. Δεν μπορούμε να εξηγήσουμε αλλιώς τη δύσκολη κατάσταση…»\nΒαγγέλης Λιόλιος : Πρωτάθλημα το 2021 και ...\nΤρομερό γκολ από τον 43χρονο Νεμπεγλέρα\nΠαναιγιάλειος: Τρεις με τέσσερις έμπειρους θέλουν οι «μελανόλευκοι»


Φοιτητική Μέριμνα - Τμήμα Πληροφορικής - Ιόνιο Πανεπιστήμιο\nΤo Ιόνιο Πανεπιστήμιο παρέχει στους φοιτητές του στέγη, σίτιση και υγειονομική περίθαλψη. Δικαίωμα στην στέγαση έχουν όλοι οι φοιτητές, πλην εκείνων που έχουν εισαχθεί με κατατακτήριες εξετάσεις και όσων διαθέτουν ιδιόκτητη ή μισθωμένη κατοικία εντός των ορίων του Δήμου Κερκυραίων. Οι φοιτητές στεγάζονται στην Φοιτητική Εστία του Πανεπιστημίου και σε μισθωμένα από το Πανεπιστήμιο ξενοδοχεία στην πόλη της Κέρκυρας.\nΔικαίωμα δωρεάν σίτισης έχουν οι φοιτητές των οποίων οι γονείς διαμένουν εκτός του νομού Κερκύρας και το συνολικό δηλούμενο οικογενειακό εισόδημά τους δεν υπερβαίνει ένα ποσόν ανάλογο του αριθμού των παιδιών της οικογένειας και της επαγγελματικής κατάστασης των γονέων.\nΟι φοιτητές σιτίζονται σε συμβεβλημένα εστιατόρια στην πόλη της Κέρκυρας. Στους φοιτητές, οι οποίοι δεν είναι ασφαλισμένοι σε κάποιο ασφαλιστικό φορέα, δίδεται η δυνατότητα ιατροφαρμακευτικής και νοσοκομειακής περίθαλψης για όσα χρόνια σπουδάζουν, προσαυξημένα κατά το ήμισυ, σύμφωνα με την ισχύουσα νομοθεσία.\nΓια τις σχετικές με αυτές τις παροχές αιτήσεις και τα απαιτούμενα δικαιολογητικά, καθώς και για τις προθεσμίες υποβολής, οι ενδιαφερόμενοι θα πρέπει να επικοινωνούν εγκαίρως με την Γραμματεία του Τμήματος.\nΠερισσότερες πληροφορίες στην ιστοσελίδα της Φοιτητικής Μέριμνας\nΒρίσκεστε εδώ: Φοιτητές Γενικά Φοιτητών Φοιτητική Μέριμνα


Πληροφορίες για το αεροδρόμιο Βαλένσια από τη Skyscanner\nΠληροφορίες σχετικά με το αεροδρόμιο Βαλένσια\nH Skyscanner έχει συγκεντρώσει και σας παρέχει χρήσιμες πληροφορίες σχετικά με το αεροδρόμιο Βαλένσια . Διαβάσετε αναλυτικές πληροφορίες σχετικά με το αεροδρόμιο Βαλένσια.\nΜπορείτε να βρείτε όλες τις πληροφορίες που πιθανώς χρειάζεστε σχετικά με τη τοποθεσία του αεροδρομίου, τους χάρτες διαδρομών,ποιες εταιρείες πραγματοποιούν πτήσεις προς το συγκεκριμένο αεροδρόμιο, τα στοιχεία επικοινωνίας του αεροδρομίου, καθώς και άλλα αεροδρόμια κοντά στο Βαλένσια κλπ. Όλες οι χρήσιμες πληροφορίες σε ένα website!\nΕάν δεν έχετε κλείσει ακόμη τα εισιτήρια σας για Βαλένσια, δοκιμάστε τη μηχανη αναζήτησης φθηνών αεροπορικών εισιτηρίων της Skyscanner για να βρέιτε τις προσφορές online, εύκολα, άμεσα και γρήγορα. Η Skyscanner αναζητά, συγκρίνει και βρίσκει δωρεάν για τον χρήστη (χωρίς να κρατά καμία προμήθεια) σε δευτερόλεπτα τις χαμηλές τιμές σε πτήσεις προς τον προορισμό της επιλογής του.\nΓια όσους θέλετε να προγραμματίσετε κάθε λεπτομέρεια γύρω από το ταξίδι σας προς το αεροδρόμιο Βαλένσια, η Skyscanner ψάχνει και βρίσκει για εσάς τις πολύ καλές προσφορές και χαμηλές τιμές στις ενοικιάσεις αυτοκινήτων. Ρίξτε μία ματιά στις προσφορές της Skyscanner Ενοικίαση αυτοκινήτου.\nΑεροδρόμια κοντά στην περιοχή Βαλένσια:\nΚαράκας αεροδρόμιο (114km)\nΜπαρκισιμέτο αεροδρόμιο (157km)\nΜπονέιρ αεροδρόμιο (224km)\nΛος Ρόκες αεροδρόμιο (227km)\nΚόρο αεροδρόμιο (238km)\nΠοιες εταιρείες πραγματοποιούν πτήσεις προς Βαλένσια


Η μείωση των εσόδων του ΕΦΚΑ, ήταν αναμενόμενη | Liberal.gr\nΗ μείωση των εσόδων του ΕΦΚΑ, ήταν αναμενόμενη\nΌταν η κυβέρνηση Τσίπρα – Χρυσοβελώνη – Κουντουρά – Παπακώστα είχε αποφασίσει να αυξήσει τον κατώτατο μισθό, όλοι οι ελεγχόμενοι από την κυβέρνηση μηχανισμοί προπαγάνδας και επικοινωνίας, θριαμβολογούσαν για την εισβολή των εργαζομένων στο βασίλειο του Μίδα και για την αποθησαύριση αυξημένων ασφαλιστικών εισφορών στα ταμεία του ΕΦΚΑ.\nΚαι όλα αυτά τα μαγικά θα συνέβαιναν λόγω της αύξησης του κατώτατου μισθού από τα 586 ευρώ στα 650 ευρώ. Θα γέμιζαν με λεφτά οι τσέπες των εργαζομένων, θα είχε μεγαλύτερες φορολογικές εισπράξεις το Κράτος και ο ΕΦΚΑ θα εισέπραττε υψηλότερες ασφαλιστικές εισφορές. Επιπλέον, διθυραμβικά άρθρα είχαν γραφτεί και για όσους ελάμβαναν κάποιο επίδομα από τον ΟΑΕΔ, αλλά και για τους ελεύθερους επαγγελματίες, αυτοαπασχολούμενους και αγρότες. Δεν ήταν μάλιστα λίγοι, αυτοί οι «ειδικοί και αναλυτές» που είχαν προβεί σε μελέτες και σε αναλύσεις, που προέβλεπαν αύξηση στα έσοδα του ΕΦΚΑ κατά 350.000.000 ευρώ.\nTo γεγονός πως η αύξηση των αποδοχών αυτής της κατηγορίας εργαζομένων και του αντίστοιχου εργοδοτικού μη μισθολογικού κόστους, γινόταν σε μια περίοδο που δεν μπορούσε να δικαιολογηθεί από τα δεδομένα της οικονομικής πορείας της χώρας, δεν φαίνεται πως απασχολούσε κανέναν.\nΚόντρα στο ενθουσιώδες κλίμα εκείνων των ημερών, είχαμε αναλύσει εκτενώς τους λόγους για τους οποίους οι εργαζόμενοι θα είχαν μηδαμινό όφελος και οι επιχειρήσεις δυσανάλογο κόστος, με αποτέλεσμα την υιοθέτηση άλλων εναλλακτικών επιλογών, από το μέτωπο εργαζομένων και εργοδοτών που θα οδηγούσε με μαθηματική ακρίβεια στη μείωση των εσόδων για τον ΕΦΚΑ. Φυσικά είχαμε χαρακτηρισθεί ως ανάλγητοι, ως απάνθρωποι και ως νεοφιλελεύθεροι. Τις τρεις αγαπημένες καραμέλες που αναμασούν οι κρατιστές, στην προσπάθεια τους να αντιπαρατεθούν στην αλήθεια των αριθμών και στην ποσοτικοποιημένων μεθόδων, που αποδεικνύουν το αν κάτι είναι επωφελές ή όχι και για ποιους.\nΚαι έρχεται σήμερα η επίσημη δημοσίευση των οικονομικών στοιχείων του ΕΦΚΑ για τον Απρίλιο, να πιστοποιήσει το οφθαλμοφανές και το ορθολογικά αναμενόμενο. Να μας θυμίσει πως ο ήλιος ανατέλλει από την Ανατολή και πως δύει στην Δύση. Τα έσοδα του ΕΦΚΑ για τον Απρίλιο του 2019, παρουσιάζουν πτώση κατά 20% σε σχέση με τα αντίστοιχα του μηνός Φεβρουαρίου. Και αυτό, παρά το γεγονός πως ο Μάρτιος αποτελεί την αφετηρία της καλοκαιρινής τουριστικής περιόδους, με αποτέλεσμα να υπάρχει αύξηση των προσλήψεων και της πλήρωσης των νέων θέσεων εργασίας.\nΠως όμως είναι δυνατόν, να αυξάνεται ο αριθμός των προσλήψεων, να αυξάνεται κατά 11% ο κατώτατος μισθός και να υπάρχει μείωση των εσόδων του ΕΦΚΑ; Η απάντηση είναι απλή! Οι εργοδότες και οι εργαζόμενοι, προτίμησαν και συμφώνησαν, να μειώσουν το κόστος για τους πρώτους και να αυξήσουν το όφελος για τους δεύτερους. Με δυο λόγια, οι προσλήψεις έγιναν ως επί το πλείστον, με τη μορφή ευέλικτων μορφών απασχόλησης και στην πραγματικότητα οι εργαζόμενοι να ακολουθούν πλήρες ωράριο. Η μισθολογική διαφορά καταβάλλεται μέσω ενός παράπλευρου συστήματος πληρωμών και ταυτόχρονα οι δυο πλευρές αποφεύγουν την καταβολή των «περιττών» ασφαλιστικών εισφορών. Και αυτό είναι πολύ συχνό στους νέους εργαζόμενους, που προτιμούν να «παίρνουν λεφτά στο χέρι», παρά να «τα πετάνε» σε ένα πιθάρι δίχως πάτο, καταβάλλοντας υψηλότατες εισφορές, για μια σύνταξη η οποία δεν μπορεί να προσδιοριστεί, ούτε μέσω των πιο ευφάνταστων σεναρίων.\nΕίναι αυτό που αναφέρουμε κάθε φορά και ίσως να γινόμαστε βαρετοί. Όσο πειραματιζόμαστε σε αυτή την χώρα να κάνουμε πράγματα, έξω από την μαθηματική και οικονομική λογική, θα συναντάμε αδιέξοδα. Η πραγματικότητα είναι εκεί έξω και μας κοιτάει, ενώ εμείς μέσα σε αποστειρωμένο περιβάλλον προσπαθούμε να εφαρμόζουμε ιδεοληπτικά εμμονικά σχέδια και να αντιγράφουμε ξεπερασμένα και αποτυχημένα μοντέλα. Δυστυχώς όμως η πραγματικότητα δεν είναι στατική. Μεταβάλλεται, εξελίσσεται και εμείς αδυνατούμε να την ακολουθήσουμε, επωμιζόμενοι ένα τεράστιο κόστος ως κοινωνία, για το σήμερα και το αύριο.\n**Αποποίηση Ευθύνης: Το περιεχόμενο της στήλης, είναι καθαρά ενημερωτικό και πληροφοριακό και δεν αποτελεί σε καμία περίπτωση επενδυτική συμβουλή, ούτε υποκίνηση για συμμετοχή σε οποιαδήποτε συναλλαγή. Ο αρθρογράφος δεν ευθύνεται για τυχόν επενδυτικές και λοιπές αποφάσεις που θα ληφθούν με βάση τις πληροφορίες αυτές.


Θοδωρής Καρατόλιος 25 Μαρτίου 2019 Τα νέα μας0 Comments\nΑγαπητοί μας φίλοι και συνεργάτες στο ευλογημένο έργο φροντίδας ορφανών στην Τανζανία. Είναι η πρώτη φορά, μετά από 6 χρόνια επικοινωνίας μαζί σας ,που δυσκολεύομαι να συντάξω το γράμμα με τα νέα μας. Προσευχήθηκα πολύ … Read More\nΘοδωρής Καρατόλιος 24 Φεβρουαρίου 2019 Τα νέα μας0 Comments\nΑγαπητοί μας φίλοι και συνεργάτες στο ευλογημένο έργο φροντίδας ορφανών στην Τανζανία. Σας χαιρετούμε στο ένδοξο όνομα του Κυρίου μας. Άλλος ένας ευλογημένος μήνας ο Φεβρουάριος με πολλές εκπλήξεις. Ευχαριστούμε τον Θεό για την Μαλβίνα … Read More\nΘοδωρής Καρατόλιος 23 Ιανουαρίου 2019 Τα νέα μας0 Comments\nΑγαπητοί μας φίλοι και συνεργάτες στο ευλογημένο έργο φροντίδας ορφανών στην Τανζανία. Καλή κι ευλογημένη χρονιά σε όλους τους συνεργάτες μας στην φροντίδα ορφανών παιδιών της Τ.Ο.Μ. Ευχαριστούμε τον Θεό για το προνόμιο να μπούμε … Read More\nΚΑΛΑ ΚΙ ΕΥΛΟΓΗΜΕΝΑ ΧΡΙΣΤΟΥΓΕΝΝΑ 2018 Αγαπητοί μας φίλοι και συνεργάτες στο ευλογημένο έργο φροντίδας ορφανών στην Τανζανία, ευχόμαστε η χαρά της γέννησης του Χριστού μας να σας συντροφεύει πάντοτε! Ο Δεκέμβριος είναι ο μήνας που … Read More\nTOM 27 Νοεμβρίου 2018 Τα νέα μας0 Comments\nΑγαπητοί μας φίλοι και συνεργάτες στο ευλογημένο έργο φροντίδας ορφανών στην Τανζανία. Σας ευχόμαστε καλό Χειμώνα γεμάτο με ζεστές ευλογίες Κυρίου. Με τη χάρη του Θεού φτάσαμε πίσω στο κέντρο της ΤΟΜ. Είχαμε ένα πολύ … Read More\nTOM 17 Νοεμβρίου 2018 Τα νέα μας0 Comments\nΑγαπητοί μας φίλοι και συνεργάτες στο ευλογημένο έργο φροντίδας ορφανών στην Τανζανία. Ευχαριστούμε τον Θεό γιατί είναι μαζί μας με πολλές ευλογίες κι αυτόν τον μήνα. Είμαστε ακόμη στην Ελλάδα και χαιρόμαστε την συντροφιά των … Read More\nTOM 4 Οκτωβρίου 2018 Τα νέα μας0 Comments\nΑγαπητοί μας φίλοι και συνεργάτες στο ευλογημένο έργο φροντίδας ορφανών στην Τανζανία. Σας ευχόμαστε καλή σχολική χρονιά και πολλές ευλογίες για όλους σας. Είναι πολύ μεγάλη η ευχαριστία μας στον Θεό. Κι αυτόν τον μήνα … Read More\nTOM 25 Αυγούστου 2018 Τα νέα μας0 Comments\nΑγαπητοί μας φίλοι και συνεργάτες στο ευλογημένο έργο φροντίδας ορφανών στην Τανζανία. Με μεγάλη συγκίνηση θέλουμε και μείς, αν και μακριά, να συμπαρασταθούμε σε όλους όσους επλήγησαν από τις φωτιές αυτό το καλοκαίρι στην πατρίδα … Read More\nΑγαπητοί μας φίλοι και συνεργάτες στο ευλογημένο έργο φροντίδας ορφανών στην Τανζανία. Ευχόμαστε να έχετε ένα όμορφο και δημιουργικό καλοκαίρι. Και αυτόν τον μήνα ο Θεός μας ευλόγησε με πολλούς εθελοντές. Το σπίτι φιλοξενίας γέμισε, … Read More\nΑγαπητοί μας φίλοι και συνεργάτες στο ευλογημένο έργο φροντίδας ορφανών στην Τανζανία. Σας ευχόμαστε ΚΑΛΟ ΚΑΛΟΚΑΙΡΙ!! Δοξάζουμε τον Θεό για τις πολλές ευλογίες Του στη ζωή μας. Τα παιδιά μας αυτό τον μήνα είχαν τις … Read More


antartisgr: ΑΝΕΞΑΡΤΗΤΟΙ ΕΛΛΗΝΕΣ: Δημόσια Δήλωση Παραίτησης\nΑΝΕΞΑΡΤΗΤΟΙ ΕΛΛΗΝΕΣ: Δημόσια Δήλωση Παραίτησης\n«ΔΗΜΟΣΙΑ ΔΗΛΩΣΗ ΠΑΡΑΙΤΗΣΗΣ»\nΌπως ίσως γνωρίζετε με την ανακήρυξη των υποψηφίων βουλευτών των εκλογών της 6ης Μαΐου ανέλαβα και επισήμως την εκπροσώπηση των «ΑΝΕΞΑΡΤΗΤΩΝ ΕΛΛΗΝΩΝ» δημόσια, στον Τύπο, την Τηλεόραση αλλά και στις επίσημες Αρχές του Νομού Δράμας. Εξ’ αυτού, μάλιστα, του λόγου αρνήθηκα εξ' αρχής να εμφανίζομαι ως παρουσιαστής στον τηλεοπτικό σταθμό με τον οποίο συνεργάζομαι διότι, κατ’ εμέ, αυτό θα ήταν άκρως αντιδεοντολογικό, ανήθικο και αντίθετο προς τους κανόνες ορθής και αντικειμενικής ενημέρωσης του κοινού, που πάντοτε τηρώ και προσπαθώ προσωπικά να διαφυλάττω απέναντι σε όλους όσους μου κάνουν την εξαιρετική τιμή να με παρακολουθούν από τις εκπομπές μου, ενάμιση χρόνο τώρα σε τοπικό επίπεδο και, να με κατατάσσουν μεταξύ των ανεξάρτητων και αντικειμενικών παρουσιαστών κατά την υποκειμενική κρίση του καθενός.\nΘεωρώ, πλέον, καθήκον μου προσωπικό να ομολογήσω δημόσια και κυρίως σε όσους με αγκαλιάζουν με την εμπιστοσύνη και την αγάπη τους πως απαρχής και πριν την ανακήρυξη των υποψηφίων βουλευτών του Κινήματός μας στον Νομό Δράμας για την 6η Μαΐου, ήμουν στο ψηφοδέλτιο ως υποψήφιος βουλευτής Δράμας, με προσωπική δημόσια δέσμευση του Γιάννη Δημαρά από δω, από την Δράμα αλλά, παραιτήθηκα για καθαρά προσωπικούς λόγους προτείνοντας και ενθαρρύνοντας την υποψηφιότητα άλλου, προσφιλούς μου, προσώπου. Για το γεγονός αυτό, της μη συμμετοχής μου στο ψηφοδέλτιο των «ΑΝΕΞΑΡΤΗΤΩΝ ΕΛΛΗΝΩΝ» στον Νομό Δράμας η ευθύνη της απόφασης βαρύνει εμένα τον ίδιο και ζητώ μιαν ειλικρινή Συγνώμη από όλους όσους επί μήνες νωρίτερα προετοιμάζονταν για την όποια στήριξή μου και από όλους τους Δραμινούς που με σταματούν, ακόμα και σήμερα, στις γειτονιές της πόλης και τα χωριά του Νομού μας και με ρωτούν «γιατί τελικά δεν πλαισίωσα το ψηφοδέλτιο». Ωστόσο, ούτε μωροφιλόδοξος υπήρξα, ούτε αυτοσκοπός μου ήταν ποτέ και δεν είναι το προσωπικό όφελος και βόλεμα. Τον τελευταίο χρόνο, μάλιστα, όσοι με γνωρίζουν μπορούν να το βεβαιώσουν, κινήθηκα και ενίσχυσα με κάθε τρόπο και μέσο όλα τα κόμματα ή Κινήματα ή Κινήσεις Πολιτών που είχαν και έχουν αντιμνημονιακό προσανατολισμό, με σκοπό μου την δημιουργία ενός Ισχυρού Αντιμνημονιακού Απελευθερωτικού Μετώπου.\nΣτην θέση του Εκπροσώπου Τύπου των «ΑΝΕΞΑΡΤΗΤΩΝ ΕΛΛΗΝΩΝ» τοποθετήθηκα με ομόφωνη απόφαση των υποψηφίων βουλευτών του Κινήματος στην Δράμα ΑΜΙΣΘΙ. Με τα πενιχρά έως ανύπαρκτα εισοδήματά μου έδωσα έναν άνισο μα ανιδιοτελή και καθαρό αγώνα για το Κίνημα που πίστεψα και πιστεύω, ψυχή τε και σώματι. Για τον Εκλογικό Αγώνα της 6ης Μαΐου θέλω να ευχαριστήσω όλους τους υποψήφιους βουλευτές, με αλφαβητική σειρά, την κ. Βέργου Μαρίνα, τον κ. Παπαδημητρίου Αθανάσιο, τον βουλευτή κ. Σμολοκτό Νικόλαο, την κ. Στόγια Ελένη και τον κ. Χατζηθεοδωρίδη Ηρακλή, για τον τίμιο και καθαρό αγώνα που δώσανε υπέρ του Κινήματος των «ΑΝΕΞΑΡΤΗΤΩΝ ΕΛΛΗΝΩΝ» στην Δράμα. Ξέχωρα, ευχαριστώ τις δύο κυρίες υποψήφιες για τον άψογο και με σθένος αγώνα τους στην προσπάθεια κατάκτησης, για πρώτη φορά από την Μεταπολίτευση, μιας βουλευτικής έδρας στην Δράμα από ένα νέο Κίνημα. Αυτή η Εκλογική Νίκη είναι πρωτίστως των γυναικών που πλαισίωσαν το ψηφοδέλτιό μας και συνάμα όλων των Δραμινών πολιτών, ανεξαρτήτως φύλου, που τίμησαν με την ψήφο τους το Κίνημα μας. Επίσης, ευχαριστώ για τη συμβολή του τον υπεύθυνο του Κινήματος των «ΑΝΕΞΑΡΤΗΤΩΝ ΕΛΛΗΝΩΝ» στην Περιφέρεια Ανατολικής Μακεδονίας και Θράκης κ. Στάθη Ρεστέμη.\nΕίμαι και παραμένω μέλος του «ΠΑΝΕΛΛΗΝΙΟΥ ΑΡΜΑΤΟΣ ΠΟΛΙΤΩΝ», συνεργαζόμενος με τους «ΑΝΕΞΑΡΤΗΤΟΥΣ ΕΛΛΗΝΕΣ», όπως ακριβώς συμφωνήθηκαν τα 14 σημεία της από μηνός, περίπου, συνεργασίας μας. Απ' αρχής ξεκαθάρισα προς πάσα κατεύθυνση πως οι «ΑΝΕΞΑΡΤΗΤΟΙ ΕΛΛΗΝΕΣ» είναι και αποτελούν "KINHMA" και όχι "κόμμα", όπως ισχυρίζονται κάποιοι. Ένα "ΚΙΝΗΜΑ" που αγκαλιάζει Έλληνες πατριώτες από όλους τους ιδεολογικούς χώρους προτάσσοντας το Εθνικό Συμφέρον.\nΑυτό δεν έγινε αντιληπτό και κατανοητό από κάποια πρόσωπα, που επιφορτίσθηκαν με την υποστήριξη του Κινήματος που απλοί πολίτες, στην συντριπτική πλειοψηφία, δημιούργησαν και στήριξαν. "Κάποιοι", μπέρδεψαν τους ρόλους τους με προσωπικές φιλίες, συμπάθειες και γνωριμίες, συμπεριφερόμενοι με άνισο και άδικο τρόπο σε όσους πρόταξαν το γενικότερο καλό του Κινήματος πάνω από το προσωπικό. Ήμουν και είμαι «ΠΑΝΕΛΛΗΝΙΟ ΑΡΜΑ ΠΟΛΙΤΩΝ». Ήμουν και παραμένω ΑΝΕΞΑΡΤΗΤΟΣ ΕΛΛΗΝΑΣ! Όσοι θεωρούν πως συμπεριφέρθηκα απέναντί τους με στενά κομματικά κριτήρια μάλλον μπερδεύουν το υπαρκτό και εξελισσόμενο "Κίνημα" με το ιδεατό, για τους εαυτούς τους, "Κόμμα" που θέλουν ενδεχομένως να στήσουν αποκτώντας μια πολιτική στέγη.\nΑπό την θέση, λοιπόν, του Εκπροσώπου Τύπου και Εκπροσώπου του Κινήματος των «ΑΝΕΞΑΡΤΗΤΩΝ ΕΛΛΗΝΩΝ» στην Δράμα δηλώνω σήμερα δημόσια και προς πάσα κατεύθυνση και Αρχή, πως παραιτούμαι για λόγους προσωπικούς, που δεν επιθυμώ να εκθειάσω επί του παρόντος.\nΕίμαι και παραμένω μέλος του «ΠΑΝΕΛΛΗΝΙΟΥ ΑΡΜΑΤΟΣ ΠΟΛΙΤΩΝ», υπηρετώντας τις Αρχές και τις Αξίες που όλοι μαζί οικοδομήσαμε και ενάμιση χρόνο τώρα αγωνιζόμαστε να επιβάλουμε για μιαν καλύτερη Δράμα, για μιαν καλύτερη Ελλάδα, για ένα καλύτερο Μέλλον. Δηλώνω, επίσης, πως αποδεσμεύω όλους όσους με τιμούν με την εμπιστοσύνη τους, τους φίλους και τους συγγενείς, οι οποίοι ενδεχομένως αισθάνονται οποιαδήποτε δέσμευση ή υποχρέωση προς το πρόσωπό μου, να πράξουν στις ερχόμενες εκλογές, στις 17 Ιουνίου 2012, το καθήκον τους όπως ακριβώς τους επιτάσσει η Καρδιά, η Ψυχή, η Λογική και η Συνείδησή τους.\nΑισθάνομαι, πάλι, την ανάγκη να κάμω μια τελευταία δημόσια έκκληση σε όλους τους Δραμινούς πολίτες μέσα από την παρούσα δήλωσή μου. Επειδή, σύντομα και για τους επόμενους μήνες η Χώρα και το Έθνος θα περιέλθουν σε ιδιαίτερα δύσκολη θέση κατά την προσωπική μου εκτίμηση. Επειδή, το ερχόμενο Ελληνικό Κοινοβούλιο θα κληθεί να αποφασίσει και να απαντήσει για σημαντικά θέματα. Καλώ, όλους τους Δραμινούς πολίτες να επιλέξουν, όπως τόσα χρόνια κάμουν, σε οποιοδήποτε πολιτικό χώρο κι αν ανήκουν, πρόσωπα κι ανθρώπους έντιμους, καθαρούς, με θετικές μόνον προτάσεις για το καλό του Λαού, “μη ελεγχόμενους” και “μη διαχειρίσιμους” από οποιαδήποτε Εξουσία πολιτική ή κομματική και οιοδήποτε κατεστημένο δημοσιογραφικό ή επιχειρηματικό ή άλλο. Να επιλέξουν πρόσωπα κι ανθρώπους που ξέρουν και μπορούν να λένε “ΟΧΙ” και που θα αγωνιστούν για την υλοποίηση θετικών προτάσεων προς όφελος του Ελληνικού Λαού! Σας ευχαριστώ για τον πολύτιμο χρόνο σας και σας εύχομαι καλή δύναμη έως την Απελευθέρωση της Πατρίδας και των Ελλήνων. Εγώ ο ίδιος θα ψηφίσω «ΠΑΝΕΛΛΗΝΙΟ ΑΡΜΑ ΠΟΛΙΤΩΝ» και Γιάννη Δημαρά.\nΥπόψη Προέδρου κ. Γιάννη Δημαρά\nΥπόψη Προέδρου κ. Πάνου Καμμένου\nΑναρτήθηκε από greekbloger.gr στις 12:29 π.μ.\nΒΟΗΘΗΣΤΕ ΤΟΥΣ ΕΛΛΗΝΕΣ ! ΜΗΝ ΤΟΥΣ "ΑΥΤΟΚΤΟΝΕΙΤΕ"!!...\n"Εδώ σε θέλω Κάβουρα"!\nΗ "ΧΡΥΣΗ ΔΥΣΗ" του Φώτη Κουβελοτζαφέρη !\n"Ή Ενωθείτε ή θα Εξαφανιστείτε" !\nΑΝΕΞΑΡΤΗΤΟΙ ΕΛΛΗΝΕΣ: ΘΑΝΑΣΗΣ ΠΑΠΑΔΗΜΗΤΡΙΟΥ


Και νέες μειώσεις στους μισθούς γιατρών του ΕΣΥ - Τι σχολιάζει το Ενωτικό Κίνημα Ανατροπής - Onmed.gr\nΤην έντονη αντίδρασή του για τις μειώσεις μισθών των νοσοκομειακών γιατρών, εκφράζει το Ενωτικό Κίνημα για την Ανατροπή, τονίζοντας, ότι οι νέες μειώσεις μισθών είναι εξίσου αξιόλογες με τις προηγούμενες δύο μνημονιακές περικοπές αποδοχών (2010 και 2012).\nΠρόκειται πάλι ξεκάθαρα για μέτρα «μνημονιακά προαπαιτούμενα μείωσης του μισθολογικού κόστους» και αυτό αποδεικνύεται από την αναδρομικότητα στην εφαρμογή τους (από 1/1/2017), επισημαίνει και προσθέτει:\n«Η διαφορά έγκειται μόνο στο προπαγανδιστικό μέρος, δηλαδή στο απύθμενο θράσος της κυβέρνησης ΣΥΡΙΖΑ - ΑΝΕΛ που και σε αυτό το θέμα όπως και σε πολλά άλλα αδίστακτα παρουσιάζει το μαύρο για άσπρο.\n- Τον περασμένο Μάϊο 2017 ψηφίστηκε στην βουλή το νέο ειδικό ιατρικό μισθολόγιο μέσα στο μνημονιακό πολυνομοσχέδιο της τότε «2ης αξιολόγησης» (ν. 4472). Λόγω της αύξησης των φορολογικών κρατήσεων στην πηγή (αφού καταργήθηκε το ως τότε αφορολόγητο επίδομα βιβλιοθήκης) από αυτό προκύπτουν μειώσεις καθαρών τακτικών αποδοχών (80-90 ευρώ για τους διευθυντές, 50-60 για τους επιμελητές Α, 30-40 για τους επιμελητές Β) αναδρομικά από 1-1-17. Τότε τόσο το Ενωτικό Κίνημα για την Ανατροπή όσο και η ΔΗΠΑΚ, αλλά και η ΟΕΝΓΕ καθώς και οι μεγαλύτερες Ενώσεις νοσοκομειακών γιατρών, είχαν αμέσως επισημάνει το θέμα.\nΜάλιστα και γι αυτόν τον λόγο η ΟΕΝΓΕ είχε τότε προκηρύξει 48ωρη απεργία (και όχι μόνο 24ωρη όπως οι περισσότεροι άλλοι κλάδοι εργαζομένων).\nΜειώσεις που αγγίζουν σχεδόν έναν μισθό...\nΆρα, συνολικά έχουμε (π.χ. για την βαθμίδα του διευθυντή) καθαρή μείωση τακτικών αποδοχών πάνω-κάτω 130 ευρώ τον μήνα αναδρομικά από 1/1/2017, δηλαδή 1560 ευρώ τον χρόνο, δηλαδή περίπου ΕΝΑΝ ΟΛΟΚΛΗΡΟ ΜΙΣΘΟ (!). Η μείωση αυτή έγινε μουλωχτά, τμηματικά με διάφορες ρυθμίσεις και προσπαθήθηκε να κουκουλωθεί προπαγανδιστικά από την κυβέρνηση και τους μηχανισμούς της με ψέματα και με χυδαιότητες. Αυτή και μόνο αυτή είναι η καθαρή αλήθεια.\nΠρέπει να πούμε πως εδώ υπάρχει και το ακόλουθο «πολιτικονομικό παράδοξο»: την ίδια περίοδο που καθιερώνονται οι νέες μνημονιακές μειώσεις των μισθών μας, τυχαίνει να δικαιωνόμαστε δικαστικά στο ΣτΕ για τις προηγούμενες μνημονιακές μειώσεις (αυτές του 2012). Όμως το ΣτΕ καθυστερεί επί ένα ολόκληρο έτος (από τις 2/12/2016) να καθαρογράψει και να εκδώσει την απόφασή του. Ένα ΣτΕ με το οποίο υποτίθεται πως η σημερινή κυβέρνηση είναι … «στα μαχαίρια».\nΑπαθής η αντιπολίτευση\nΑλλά και την στάση της Αντιπολίτευσης στηλιτεύει το Κίνημα, υπογραμμίζοντας, ότι «είναι πραγματικά εκκωφαντική η ΣΙΩΠΗ της αστικής αντιπολίτευσης για το θέμα. Από την μεριά της ΝΔ δεν υπήρξε ούτε καν μια ανακοίνωση, ούτε καν μια επερώτηση. Συμπολίτευση σε όλα τα ουσιώδη, «αντιπολίτευση» μόνο για παραπολιτικά κουτσομπολιά και διάφορες τέτοιες αστειότητες.\nΤο Ενωτικό Κίνημα, καταλήγει λέγοντας, ότι «χρειάζεται ένας μαζικός, δυναμικός, αποφασιστικός αγώνας διαρκείας των έντιμων, μαχόμενων νοσοκομειακών γιατρών που θα απαιτεί μαζί με τα υπόλοιπα και την αποκατάσταση των μισθολογικών μας απωλειών».\nΒαρνάβας: Όχι στην ολοσχερή διάλυση της ΟΕΝΓΕ\nΜΙΕΩΣΕΙΣ ΜΙΣΘΩΝ ΤΩΝ ΝΟΣΟΚΟΜΕΙΑΚΩΝ ΓΙΑΤΡΩΝ